מבצע יד זהב

מבצע יד זהב היה מבצע משותף של צה"ל, השב"כ והימ"מ לחילוץ בני הערובה פרננדו מרמן ולואיס הר ממחנה הפליטים רפיח, לאחר שנחטפו לשם במתקפת הטרור על ניר יצחק ב-7 באוקטובר 2023. המבצע לשחרורם נערך ב-12 בפברואר 2024, במהלך הלחימה ברצועת עזה במלחמת חרבות ברזל, והסתיים בהצלחה עם חילוצם לאחר 129 יום בשבי. ערך מורחב – מתקפת הפתע על ישראל בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. פרננדו סימון מרמן בן ה-60 ולואיס הר בן ה-70 נחטפו על ידי מחבלי חמאס לרצועת עזה מקיבוץ ניר יצחק כחלק ממתקפת הטרור על ניר יצחק. לוחמי ימ"מ, היחידה המבצעית של השב"כ, יחידת הניוד 5515 ושייטת 13 התאמנו לקראת חילוץ חטופים ברפיח כחודש לפני המבצע, אך עד 12 בפברואר התנאים בשטח בשילוב עם חוסר במודיעין מדויק לא אפשרו להוציא את המבצע לפועל. בלילה שבין יום ראשון לשני, ב-12 בפברואר 2024, במהלך הלחימה ברצועת עזה, הגיעו כוחות ימ"מ ללב רפיח באופן חשאי וחלפו על פניהם של שלושה גדודי חמאס בעת שישנו בדרך לקומה השנייה בבניין בו הוחזקו החטופים. הכוחות חיפו זה על זה וקיבלו חיפוי גם מחיל האוויר. הם הגיעו לבית בו הוחזקו החטופים כאשר סביבם היו מחבלים חמושים הן מחוץ למבנה והן ליד החטופים. הכוחות פרצו את הדלת הנעולה באמצעות מטען פריצה והסתערו על החדר בו מוחזקים החטופים, הרגו שלושה מחבלים ששמרו על החטופים וחילצו את החטופים, תוך שלוש שניות מרגע הפריצה למבנה. בעת הפריצה שני לוחמים הוקצו לעטוף את החטופים בגופם ולהגן עליהם מאש המחבלים בעוד יתר הלוחמים פעלו לטיהור הקומה והסרת האיום. במהלך הקרב לוחם אחד נפצע באורח קל מנפילה מגובה. כדי לא לסכן את החטופים, הלוחמים הגלישו אותם באמצעות חבלי סנפלינג מהקומה השנייה עד למטה, מבלי לעבור בקומה הראשונה בה היה עלול להיווצר סיכון מיותר. בזמן החילוץ, מחבלי החמאס ירו לעבר הלוחמים, שביחד עם צלפי ימ"מ שחיפו עליהם השיבו בירי והרגו לפחות חמישה מחבלים נוספים. במקביל תקף חיל האוויר הישראלי מפקדות וחמ"לים של חמאס במרחב על מנת לשלול מהם את היכולת לבנות תמונת מצב על המתרחש. לאחר מכן, לוחמי שב"כ וימ"מ התפנו עם החטופים בסיוע של שייטת 13, יחידה 669 יחידת הניוד וחטיבה 7 של חיל השריון. משם פינו אותם לוחמי יחידת הניוד למסוק, שהעביר את החטופים לישראל. במהלך הפינוי ניסה חמאס להביא כוחות של מחבלים שימנעו את פעולת החילוץ אך חיל האוויר הישראלי פגע בהם, כולל השמדת כלי רכב עם מחבלים שרדף אחרי הכוחות עם החטופים. במבצע כולו נהרגו עשרות פלסטינים (מחבלים ואזרחים). המבצע נמשך כשעה והשתתפו בו כ-1,000 לוחמים וחיילים. בחפ"ק המבצעי שניהל את המבצע נכחו ראש השב"כ, הרמטכ"ל, מפקד היחידה המבצעית של שב״כ, מפכ"ל המשטרה, מפקד הימ"מ, ראש אמ"ן, ראש אמ"ץ ומפקד חיל האוויר. מאוחר יותר הצטרפו שר הביטחון וראש הממשלה. במהלך הלילה הודיע דובר משרד הבריאות העזתי על 67 הרוגים פלסטינים בעיר. מקורות פלסטינים אחרים דיווחו על מעל ל־100 הרוגים. שני החטופים הועברו לבדיקות רפואיות במרכז הרפואי שיבא בתל השומר, משם נמסר כי מצבם טוב. הם שוחררו יומיים לאחר מכן לביתם. המבצע סוקר באופן נרחב בכלי התקשורת הישראליים בצורה חיובית וכוחות הביטחון זכו לשבחים רבים על המבצע המוצלח. ראש ממשלת ישראל בנימין נתניהו, שר הביטחון יואב גלנט והשר לביטחון לאומי איתמר בן-גביר ביקרו בבסיס הימ"מ ושיבחו את לוחמי היחידה. המבצע סוקר בכלי תקשורת ברחבי העולם, שציינו גם את המספר הגדול של הרוגים פלסטינים במבצע. צוות חוקרים מתחנת מוריס קאהן לחקר הים מבית הספר למדעי הים ע"ש צ'רני באוניברסיטת חיפה, העניק לשתי כרישות מסוג עפרורי וסנפירתן שזיהה בחופי הים התיכון שמות שמזכירים את שמותיהם של פרננדו ולואיס, כמחווה על שחרורם. מבצע ראשית האור מבצע ארנון חילוץ פרחאן קאדי מדיה וקבצים בנושא מבצע יד זהב בוויקישיתוף יואב זיתון, עינב חלבי, יעל צ'כנובר, ההגעה החשאית, גל התקיפות - והחילוץ: "הלוחמים הגנו בגופם על לואיס ופרננדו", באתר ynet, 12 בפברואר 2024 לילך שובל, במבצע הירואי תחת אש: צה"ל חילץ את פרננדו סימון מרמן ולואיס הר מהשבי ברפיח, באתר ישראל היום, 12 בפברואר 2024 צפו בעדכון דובר צה"ל, באתר צה"ל, 12 בפברואר 2024 עדכון דובר צה"ל - 12.02, בוקר, סרטון בערוץ "עדכוני צה"ל", באתר יוטיוב (אורך: 07:42), 12 בפברואר 2024 תמונות מנחיתת החטופים בישראל שנמסרו על ידי דובר צה"ל "המבצע נגמר עם כמעט 100 מחבלים הרוגים" (אראל סג"ל מראיין את נועם אמיר על מבצע יד זהב), רדיו 103FM,‏ 12 בפברואר 2024 תיעוד מהחמ"ל שבו נוהל מבצע החילוץ הנועז, באתר ערוץ 7, 12 בפברואר 2024 תיעוד וקולות קשר חדשים מרגעי החילוץ ברפיח נחשפים, באתר צה"ל, 12 בפברואר 2024 תיעוד מרגע חילוץ החטופים ברפיח | את"צ, סרטון בערוץ "עדכוני צה"ל", באתר יוטיוב (אורך: 00:25) תיעוד ממצלמות לוחמי שייטת 13 ממפגשם הראשון עם החטופים | את"צ, סרטון בערוץ "עדכוני צה"ל", באתר יוטיוב (אורך: 01:45) צילום אוויר מהמבצע ברפיח | את"צ, סרטון בערוץ "עדכוני צה"ל", באתר יוטיוב (אורך: 00:51) 103FM, ‏"מכונת מלחמה משומנת": זה מה שמייחד את לוחמי הימ"מ | מבט מבפנים, באתר מעריב אונליין, 12 בפברואר 2024 כתבות וידאו מכאן חדשות ביוטיוב: "המחבלים אמרו: אם באים לחלץ אתכם - כולנו נמות ביחד", סרטון בערוץ "כאן חדשות", באתר יוטיוב (אורך: 02:54), 12 בפברואר 2024 "אחד המבצעים המוצלחים בתולדות המדינה": כך בוצע החילוץ ההירואי ברפיח, סרטון בערוץ "כאן חדשות", באתר יוטיוב (אורך: 04:30), 12 בפברואר 2024 ממבצעי החילוץ הגדולים בתולדות ישראל: תיעוד הפעולה מרפיח מעיני הלוחמים, סרטון בערוץ "כאן חדשות", באתר יוטיוב (אורך: 02:38), 13 בפברואר 2024 הלוחמים שחילצו את החטופים משחזרים: "הסכנה קיימת תמיד, החשש הזה משרת אותך", סרטון בערוץ "כאן חדשות", באתר יוטיוב (אורך: 09:41), 16 בפברואר 2023 כתבות וידאו מעכשיו 14 ביוטיוב: דקה אחר דקה: כך כוחותינו חילצו תחת אש את שני החטופים הישראלים מלב רפיח, סרטון בערוץ "עכשיו 14", באתר יוטיוב (אורך: 08:12), 12 בפברואר 2024 "הם בידינו": המבצע ההירואי לחילוץ בני הערובה מרפיח - דקה אחרי דקה של הדרמה, סרטון בערוץ "עכשיו 14", באתר יוטיוב (אורך: 04:58), 12 בפברואר 2024 אריות מול המצלמות: לוחמי הימ"מ ושב"כ בתיעוד עוצר נשימה מהחילוץ ברפיח, סרטון בערוץ "עכשיו 14", באתר יוטיוב (אורך: 03:24), 13 בפברואר 2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) מיכאל שמש, עמיחי שטיין, איתי בלומנטל, בדירה בלב רפיח: הלוחמים הסתערו מוקפים במחבלים - ושלפו את החטופים, באתר כאן – תאגיד השידור הישראלי, 12 בפברואר 2024 אלון חכמון, ‏הכוח חצה 3 גדודי חמאס, החטופים ירדו בסנפלינג: פרטים חדשים על חילוץ החטופים ברפיח, באתר מעריב אונליין, 12 בפברואר 2024 אריות מול המצלמות: לוחמי הימ"מ ושב"כ בתיעוד עוצר נשימה מהחילוץ ברפיח, סרטון בערוץ "עכשיו 14", באתר יוטיוב (אורך: 03:24), 13 בפברואר 2024. ממבצעי החילוץ הגדולים בתולדות ישראל: תיעוד הפעולה מרפיח מעיני הלוחמים, סרטון בערוץ "כאן חדשות", באתר יוטיוב (אורך: 02:38), 13 בפברואר 2024. דובר צה"ל לחטופים שעדיין בעזה: "לא נחמיץ אף הזדמנות להביא אתכם הביתה", באתר ערוץ 7, 12 בפברואר 2024 רכב חמאס פתח במרדף: פרטים חדשים על החילוץ, באתר "סרוגים", 12 בפברואר 2024. "המבצע נגמר עם כמעט 100 מחבלים הרוגים" (אראל סג"ל מראיין את נועם אמיר על מבצע יד זהב), רדיו 103FM,‏ 12 בפברואר 2024. אורן דגן, ‏כל הפרטים על מבצע החילוץ של החטופים מלב רפיח, באתר דבר העובדים בארץ ישראל, 12 בפברואר 2024 רון בן ישי, שילוב יוצא דופן של כוחות: כ-1,000 איש לקחו חלק בחילוץ החטופים, באתר ynet, 12 בפברואר 2024 ניר דבורי, ‏המודיעין, האימונים והפריצה: כל הפרטים הידועים על מבצע החילוץ המורכב בלב רפיח, באתר ‏מאקו‏, 12 בפברואר 2024 מלחמת “חרבות ברזל” (תמונת מצב נכון ל- 12 בפברואר 2024, 13:00), באתר מרכז המידע למודיעין ולטרור, 12 בפברואר 2024 מנחם הלפגוט, הותר לפרסום: שני חטופים חולצו בחיים מרפיח במבצע צבאי, באתר עכשיו 14, 12 בפברואר 2024 צה"ל - הערוץ הרשמי, באתר טלגרם, ‏12 בפברואר 2024. ראש הממשלה נתניהו ללוחמי הימ"מ שהחזירו חטופים: "זהו אחד ממבצעי החילוץ המוצלחים בתולדות מדינת ישראל", סרטון בערוץ "IsraeliPM", באתר יוטיוב (אורך: 03:50), השר גלנט ללוחמי הימ"מ: "מדובר בנקודת מפנה במערכה נגד חמאס" צילום: שירה קינן, סרטון בערוץ "ערוץ 7", באתר יוטיוב (אורך: 05:15). לאחר הפעולה ברפיח: בעולם משתאים מהביצוע של כוחות הביטחון, סרטון בערוץ "עכשיו 14", באתר יוטיוב (אורך: 02:55). NAJIB JOBAIN, JOSEF FEDERMAN, SAMY MAGDY, Israel-Hamas war: Israeli hostage rescue in Rafah kills 67 | AP News, AP News, ‏12 בפברואר 2024; Nidal Al-Mughrabi, Emily Rose, Israel frees two hostages, Palestinian TV says 74 killed in assault, ‏13 בפברואר 2024; Abeer Salman, Jessie Yeung, Joshua Berlinger, Israeli forces rescue 2 hostages as airstrikes kill around 100 Palestinians in Rafah, CNN, ‏12 בפברואר 2024; Patrick Kingsley, Hiba Yazbek, Israeli Raid in Rafah Rescues 2 Hostages and Kills Dozens, Officials Say, The New York Times, ‏13 בפברואר 2024 הכרישות החדשות: המחווה הייחודית לחטופים ששוחררו מעזה, באתר ערוץ 7, 15 בפברואר 2024